Diari Oficial de la Generalitat Valenciana


Sumari del DOGV 3281, del 08-07-1998 (1998/5063)

ACORD de 28 de novembre de 1997 de la Comissió Territorial d'Urbanisme d'Alacant, relatiu a la modificació puntual número 12 del Pla General de l'Alfàs del Pi, canvi d'emplaçament d'un vial al polígon 2 del sòl urbà.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3281

Data del DOGV
:   08-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5063


Data del document
:   28-11-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de novembre de 1997 de la Comissió Territorial d'Urbanisme d'Alacant, relatiu a la modificació puntual número 12 del Pla General de l'Alfàs del Pi, canvi d'emplaçament d'un vial al polígon 2 del sòl urbà. [1998/C5063]
  
Vist l'expedient de referència i segons els següents
  
Antecedents de fet
  
Primer
  
L'ajuntament, en sessió plenària celebrada el dia 28 de març de 1996 va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 3 de novembre de 1995 i en un dels diaris de major difusió provincial el 22 de novembre de 1995, no havent-se presentat al·legacions.
  
Segon
  
La documentació està integrada per memòria informativa i justificativa i plans d'estat actual i modificat.
  
Tercer
  
Aquesta modificació té com a objecte el canvi d'un vial en L situat al polígon número 2 del sòl urbà 2 (Albir II) del Pla General de Ordenació Urbana, de manera que ara uneix el Camí de la Cantera amb el carrer de Júpiter i es pretén el canvi de direcció, de manera que unesca el Camí de la Cantera amb l'avinguda de l'Albir, sense que varie l'ample ni el terreny que ocupa, ja que la superfície de sòl residencial que augmenta és igual a la que disminueix. Tampoc comporta augment de volum ni densitat de població.
  
Es justifica en raons tècniques i referents a l'abocament d'aigües residuals, de manera que el traçat actual del carrer obliga a bombar des del Camí de la Cantera fins al col·lector Cortina existent i que circula pel carrer de Júpiter, mentre el canvi proposat simplifica l'abocament ja que les aigües residuals circulen per gravetat fins a l'avinguda de l'Albir.
  
Quart
  
La Comissió Informativa de la Comissió Territorial d'Urbanisme d'Alacant, en sessió celebrada els dies 21 i 24 de novembre de 1997, va emetre informe sobre el Projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Consideracions tècniques jurídiques
  
Primera
  
La tramitació efectuada fins a la data per l'ajuntament es considera, en línies generals, correcta, conforme al que disposen els articles 38 i 55 de la Llei Reguladora de l'Activitat Urbanística.
  
Segona
  
La documentació aportada es considera completa, d'acord amb el que disposen els articles 27 i concordants de la Llei Reguladora de l'Activitat Urbanística.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme és l'òrgan competent per a l'adopció d'aquest acord a l'empara del que disposen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril del Consell.
  
Vists els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda:
  
Primer
  
Aprovar definitivament la modificació puntual número 12 del Pla General de l'Alfàs del Pi.
  
Segon
  
Publicar íntegrament aquest acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de normes urbanístiques.
  
Contra aquest acord, que no posa fi a la via administrativa, podrà interposar-s'hi recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
València, 28 de maig de 1998.- El president de la Comissió Territorial d'Urbanisme: Fernando Modrego Caballero.